對花
作者：黄庶
朝代：宋

paragraphs: 詩昔甫白在，造化困刀尺。
我生幾年後，浪自鎸頑石。
對花雖把筆，好句恨莫得。
耒陽與采石，孤墳沒荆棘。
幾欲肉白骨，再插風雅翼。
海爲一杯酒，地爲一領席。
醉坐吟萬物，語出埋霹靂。
乾坤髓可掬，鬼神淚可滴。
人生貴適意，身是天地客。
糟床不可乾，吟紙須强擘。
花落若解醫，有金費千鎰。